Provincia de Xaén

A **provincia de Xaén** (en castelán: *Jaén*) é unha das oito provincias que conforman a comunidade autónoma de Andalucía. A súa capital é Xaén.

A súa superficie é de 13.498&nbsp;km². A súa poboación é de 660.284 habitantes (2005, INE), dos cales, preto dunha sexta parte viven na capital, e a súa densidade de poboación é 48,01/km². Está composta por 97 concellos, entre os cales destacan, xunto coa capital, Linares, Úbeda, Baeza, Andújar, Martos, Bailén, Cazorla e Alcalá la Real.

## Comarcas 
[miniatura|230px|[Comarcas de Xaén|Comarcas da provincia de Xaén]]
* Metropolitana: comarca que comprende practicamente a totalidade da área metropolitana da capital provincial. Ten unha poboación de 220.448 habitantes, unha superficie de 1.755,56 km², e unha densidade de poboación de 125,57 hab/km². A súa capital é Xaén
* Sierra Morena: unha parte significativa do territorio desta comarca forma parte da cordilleira de Serra Morena incluíndo o Parque Natural de Despeñaperros. Posúe 105.640 habitantes, ten unha superficie de 1.396,7&nbsp;km², e unha densidade de poboación de 75,6 hab/km². A súa capital é Linares.
* La Loma: é o centro da provincia, cunha poboación de 76.961 habitantes e unha superficie de 1.037,4&nbsp;km². A súa capital, Úbeda.
* La Campiña: ten unha poboación de 67.749 habitantes, unha superficie de 1.741,7&nbsp;km², e unha densidade de poboación de 38,9 hab/km². Parte do seu territorio forma o Parque Natural da Serra de Andújar. A súa capital é Andújar.
* Serra Sur: cunha poboación de 44.339 habitantes, unha superficie de 784,27&nbsp;km². A súa capital é Alcalá la Real.
* Sierra Máxina: unha parte significativa do territorio desta comarca forma parte do Parque Natural de Serra Máxina. Ten unha poboación de 42.368 habitantes, unha superficie de 1.389,4&nbsp;km², e unha densidade de poboación de 30,5 hab/km². A súa capital é a cidade de Jódar.
* Sierra de Cazorla: comprende gran parte del Parque Natural da Serra de Cazorla, Segura e Las Villas. A poboación desta comarca é de 33.993 habitantes, ten unha superficie de 1.330,72&nbsp;km², e unha densidade de poboación de 25,5 hab/km². A súa capital, Cazorla.
* Sierra de Segura: é a comarca máis extensa da provincia e tamén comprende a maior parte do Parque Natural da Serra de Cazorla, Segura e As Vilas, coma a comarca de Cazorla. Conta cunha poboación de 26.574 habitantes, ten unha superficie de 1.931&nbsp;km². A súa capital é Beas de Segura.
* Las Villas ou *Las Villas*: unha parte significativa do territorio desta comarca forma parte do Parque Natural da Serra de Cazorla, Segura e As Vilas. Conta cunha poboación de 22.239 habitantes, unha área de 556,38&nbsp;km², e unha densidade de poboación de 40 hab/km². A súa capital é Villacarrillo.
* El Condado: posúe unha poboación de 23.904 habitantes, unha extensión de 1.488,11&nbsp;km², e unha densidade de poboación de 16,1 hab/km². Navas de San Juan é a capital.

## Xeografía 
Na serra de Cazorla, en Pontones, nace o río Segura, mentres que no Canellón de las Fuentes, no termo municipal de Quesada, nace o río Guadalquivir. Aínda que é unha das provincias españolas menos coñecidas polos turistas, ten moitos lugares interesantes que visitar.

Xaén ten, xunto a outras paraxes naturais protexidas, catro Parques Naturais: 
* Parque Natural da Sierra de Andújar. 
* Parque Natural de Sierra Máxina. 
* Parque Natural de Despeñaperros. 
* Parque Natural da Sierra de Cazorla, Segura e Las Villas.

A provincia conta tamén con dúas importantes cidades renacentistas: Úbeda e Baeza, que foron recentemente declaradas Patrimonio da Humanidade pola UNESCO. A provincia de Jaén é a maior produtora mundial de aceite de oliva. Polo que gran parte da economía xienense baséase no monocultivo da Oliveira.